Saliyané hepatosit lan sèl non-parenkimal, ing ati isih ana jinis sèl liya ya iku sèl intra-hepatik sing asring diarani sèl oval,[5] dan hepatosit duktular.[6] Régénerasi ati sawisé hepatektomi parsial, umumé ora nglibataké sèl progenitor intra-hepatik lan sèl punca èkstra-hepatik (hemopoietik), lan gumantung mung marang proliferasi hepatosit. Nanging jroning kahanan nalika proliferasi hepatosit kacandhet utawa katundha, sèl oval sing ana ing aréa periportal bakal ngalami proliferasi lan diferènsiasi dadi hepatosit diwasa.[5][7] Sèl oval arupa wangun diferènsiasi saka sèl progenitor sing ana ing aréa portal lan periportal, utawa kanal Hering,[8] lan mung ditemokaké nalika ati ngalami cidra.[9] Proliferasi sing dumadi ing sèl oval bakal mbentuk saluran èkskrèsi sing ngubungaké aréa parenkima papan dumadiné karusakan ati karo saluran empedu. Epimorfin, sawijining morfogen sing akèh ditemokaké duwé peran ing akèh organ epitelial, katoné uga duwé peran ing pambentukan saluran empedu déning sèl punca hepatik.[10] Sawisé iku sèl oval bakal kadiferensiasi dadi hepatosit duktular. Hepatosit duktular dianggep arupa sèl transisi sing magepokan